Die antwoord hierop kry ons deur die vers in sy verband te lees. Paulus skryf vanuit die gevangenis aan die gemeente in Filippi wat Epafroditus gestuur het om hom in sy nood by te staan (Fil 2:25). Hy het blykbaar ook ‘n bydrae vir Paulus saamgebring (Fil 4:18). Paulus betuig waardering vir die hulp, maar wys daarop dat hy geleer het om in beide goeie en slegte omstandighede reg te kom. Hy was ingestel op wat hy moes doen, nie op wat hy gedink het hy behoort te kry nie.